În continuare - Să ne pregătim pentru examen !

**Citește cu atenție textul următor :**

*Vai, frumusețea ceasului de-acuma,*

*de ce nu-mi este dat s-o sorb cu tine,*

*și-alături să simțim sub talpă huma*

*de iarba vieții grea,cum de suspine*

*mi-i inima de când nu te-am văzut ?*

*Vreau soarele,pe degetele noastre*

*unite , un inel să făurească;*

*albastre zările-n privirile-ți albastre*

*să le privesc și dragostea să crească*

*din rădăcini bătrâne ca grădina*

*(mai mândră decât cea care s-a dus),*

*să-mi ierți,și eu să-ți iert ,de-asemeni vina*

*de-a fi iubit mai mult decât am spus.*

 ***Magda Isanos-Logodnă de primăvară)***

**A.**

**Înțelegerea textului**

1.Rescrie un epitet,o metaforă,o personificare.

2.Prezintă rolul stilistic al unei figuri de stil din versurile :*Vreau soarele ,pe degetele noastre/unite,un inel să făurească.*

3.Rescrie un vers care să redea o imagine artistică și numește-o.

4.Numește ipostaza eului liric și exemplifică folosind un vers potrivit.

5.Numește tema poeziei și rescrie cel puțin două cuvinte din câmpul lexical respectiv.

6.Explică,în cel mult 50 de cuvinte ,legătura dintre titlul poeziei și text.

7.Exprimă ,în cel mult 60 de cuvinte,propria opinie despre mesajul poetic.

8.Pornind de la primul vers și până la ultimul ,realizează **“un drum “**al sentimentelor parcurse de sufletul eului liric .

**B.**

**Limbă și comunicare**

1.Scrie câte un sinonim contextual pentru cuvintele :*s-o sorb,alături,huma,zările,dragostea,am spus*

2.Scrie căte un antonim contextual pentru cuvintele :*acuma,grea,unite,dragostea*

3.Scrie două propoziții cu alte două sensuri ,decât în text,ale cuvântului **mai.**

4.Motivează folosirea virgulei: **Vai,frumusețea ceasului....**

**5.**Motivează folosirea cratimei în structura :**s-o sorb cu tine...**

6.Explică modul de formare a cuvintelor subliniate în text.

7.Rescrie cuvintele cu diftongi ,din primul vers.

8.Precizează numărul de litere și de sunete din cuvintele :ceasului,degetele,rădăcini

9.Scrie câte patru termeni din familia lexicală a cuvintelor :*frumusețe,greu,albastru*

10.Rescrie căte un verb din fiecare conjugare.

11.Rescrie verbele din ultimele cinci versuri și menționează modul și timpul.

12.Rescrie substantivele din primele cinci versuri și menționează genul și cazul.

13.Precizează funcția sintactică și partea de vorbire a cuvintelor subliniate :*Vreau soarele ,pe degetele noastre unite,/un inel să făurească.*

**C.Elaborarea unei compuneri**

1.Scrie o compunere ,de cel puțin 150 de cuvinte,în care să argumentezi că textul dat se încadrează în **genul liric**

**In compunerea ta trebuie**

-să numești patru trăsături ale genului liric

-să exemplifici două trăsături valorificând textul

-să respecti cerința

-să te incadrezi ăn numărul de cuvinte

2.Scrie o compunere descriptivă,de 250-300 de cuvinte,în care să-ti exprimi sentimentele generate de contemplarea unei livezi înflorite.

**In compunerea ta trebuie**

-să folosești ca mod de expunere numai descrierea de tip tablou

-să fixezi coordonatele spațio-temporale

-să ai o structură adecvată acestui tip de compunere

-să te înscrii în limita de spațiu indicată